CELEX: 62008CA0442
Language: et
Date: 2010-07-01 00:00:00
Title: Kohtuasi C-442/08: Euroopa Kohtu (neljas koda) 1. juuli 2010 . aasta otsus — Euroopa Komisjon versus Saksamaa Liitvabariik (Liikmesriigi kohustuste rikkumine — EMÜ-Ungari assotsiatsioonileping — Tollivormistusjärgne läbivaatamine — Päritolureeglite rikkumine — Ekspordiriigi ametiasutuste otsus — Kaebus — Komisjoni kontrollmissioon — Tollimaksud — Tollivormistusjärgne sissenõudmine — Omavahendid — Kättesaadavaks tegemine — Viivitusintress)

28.8.2010   
            
            
               ET
            
            
               Euroopa Liidu Teataja
            
            
               C 234/8
            
         Euroopa Kohtu (neljas koda) 1. juuli 2010. aasta otsus — Euroopa Komisjon versus Saksamaa Liitvabariik
   (Kohtuasi C-442/08) (1)
   
   (Liikmesriigi kohustuste rikkumine - EMÜ-Ungari assotsiatsioonileping - Tollivormistusjärgne läbivaatamine - Päritolureeglite rikkumine - Ekspordiriigi ametiasutuste otsus - Kaebus - Komisjoni kontrollmissioon - Tollimaksud - Tollivormistusjärgne sissenõudmine - Omavahendid - Kättesaadavaks tegemine - Viivitusintress)
   2010/C 234/11
   Kohtumenetluse keel: saksa
   
      Pooled
   
   
      Hageja: Euroopa Komisjon (esindajad: A. Caeiros ja B. Conte)
   
      Kostja: Saksamaa Liitvabariik (esindajad: M. Lumma ja B. Klein)
   
      Ese
   
   Liikmesriigi kohustuse rikkumine — Nõukogu 29. mai 1989. aasta määruse (EMÜ, Euratom) nr 1552/89, millega rakendatakse ühenduste omavahendite süsteemi käsitlev otsus 88/376/EMÜ (EÜT L 155, lk 1), artiklite 2, 6, 9, 10 ja 11 ning nõukogu 22. mai 2000. aasta määruse (EÜ, Euratom) nr 1150/2000, millega rakendatakse ühenduste omavahendite süsteemi käsitlev otsus 94/728/EÜ, Euratom (EÜT L 130, lk 1; ELT eriväljaanne 01/03, lk 169), vastavate sätete rikkumine — Järelkontrolli käigus tekkinud tollivõlgnevustele vastavate ühenduse omavahendite hilinenult ülekandmine ja võlgnetavate viivitusintresside maksmisest keeldumine — Liikmesriigi kohustus kanda tähtaegselt üle järelkontrolli käigus tekkinud tollivõlgnevustele vastavad ühenduse omavahendid, kui kaup imporditi päritolusertifikaatide alusel, mille importijaliikmesriigi ametivõimud tunnistasid kehtetuks — Importijaliikmesriigi kohustus tasuda viivitusintresse kui järelkontrolli käigus tekkinud tollivõlgnevustele vastavad ühenduse omavahendid määrati kindlaks hilinenult nende ametivõimude tegevusetuse tõttu seoses importijaliikmesriigis algatatud kohtumenetlusega, mis puudutas päritolusertifikaatide kehtetuks tunnistamise otsuste tühistamist.
   
      Resolutsioon
   
   
               1.
            
            
               Kuna Saksamaa Liitvabariik lasi hoolimata vastastikuse abi teatise saamisest aeguda tollivõlast tulenevatel nõuetel, kandis hilinenult üle sellest tulenevad tasumisele kuuluvad omavahendid ning keeldus tasumast kohaldatavat viivitusintressi, siis on Saksamaa Liitvabariik rikkunud nõukogu 29. mai 1989. aasta määruse (EMÜ, Euratom) nr 1552/89, millega rakendatakse ühenduste omavahendite süsteemi käsitlev otsus 88/376/EMÜ, Euratom, artiklitest 2, 6 ja 9–11 ning nõukogu 22. mai 2000. aasta määruse (EÜ, Euratom) nr 1150/2000, millega rakendatakse ühenduste omavahendite süsteemi käsitlev otsus 94/728/EÜ, Euratom, samadest artiklitest tulenevaid kohustusi.
            
         
               2.
            
            
               Mõista kohtukulud välja Saksamaa Liitvabariigilt.
            
         
      (1)  ELT C 6, 10.1.2009.